Мара Белчева
В стаичката ми, на сенки…

chitanka.info

В стаичката ми, на сенки

тих олтар, се неусетно

нощ примъкна: като враг се

тя примъкна неприветно.

И се впусна и налетя

на свещицата в олтаря —

като че ли гнявна, още

че не иска да догаря.

Сблъска пламъка й, свий го,

стрепне го и в миг оттласне…

Сянка в сенките, аз гледам

как свещицата ми гасне.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.